"Armuline Herra Kampmann! Härra Jürgenstein on ütelnud, et Teie pidada Eesti kirjanduse ajalugu uuesti välja andma. Eesti kirjan­duse ajalugu teaduse põld on 3/4 minu oma. Kümme aastat olen kogunud ja väsimata töödelnud seda teadust systematiseerida materjali põhjal, mis aina minu kogutud ja mesilase virkusel ivakeste kaupa otsitud. Keegi teine ei oleks vaeva enese selga võtnud. Avaldan protesti selle vastu, kes minu põllult lõigata ihkab, kus ta ei ole külvanud. Ainult 1/4 on Reimani, Kallase, Ederbergi töödest systemi seatud: ka seegi tegi tööd kül­lalt. Seni ajani ei oleks keegi Eesti kirjanduse kangelastest nii hästi kui midagi teadnud, kui mina seda ei oleks võimalikuks teinud. Teiste sõna­dega oma uurimist puudulise töö tarvis pruukida mina ei luba. T. Sander on juba Jürgensoni järel kaks kuiva vihukest kokku kopitsenud, ja Sööt on seda trükkinud - päris kuiv puru teises jaos. Ümber sepitseda keelan täiesti ära.